b'\n_START_ARTICLE_\nRoza Nagajeva\n_START_PARAGRAPH_\nRoza Nagajeva (ogs\xc3\xa5 Roza Nagaeva; russisk: \xd0\x9d\xd0\xb0\xd0\xb3\xd0\xb0\xd0\xb5\xd0\xb2\xd0\xb0; \xe2\x80\x93 2004) var en kvindelig tjetjensk selvmordsterrorist (shahidka) der den 1. september 2004 deltog i et terrorangreb mod en skole i byen Beslan i den sydrussiske republik Nordossetien, hvor over 1.200 personer blev taget gidsler og mindst 334 d\xc3\xb8de, her iblandt 188 b\xc3\xb8rn. Roza d\xc3\xb8de selv i l\xc3\xb8bet af den tre dage lange gidselaktionen._NEWLINE_Roza var f\xc3\xb8rst fejlagtigt sat i forbindelse med terrorangrebet i Rizhskaja der skete dagen f\xc3\xb8r angrebet i Beslan, men dette blev revideret efter n\xc3\xa6rmere retsmedicinske unders\xc3\xb8gelser._NEWLINE_I Beslan var Roza en af to kvindelige selvmordsbombere som del af i alt 32 gidseltagere. Den anden kvinde var hendes tidligere sambo Marijam Taburova. Under angrebet bar de begge bombeb\xc3\xa6lter. De eksploderede begge den f\xc3\xb8rste dag, sandsynligvis var hun blevet spr\xc3\xa6ngt i luften ved fjernkontrol af angrebets leder, der var utilfreds med kvindernes h\xc3\xb8jlydte kritik af m\xc3\xa5let for aktionen var b\xc3\xb8rn \xe2\x80\x93 alternativt detoneredes Nagajevas bombeb\xc3\xa6lte ved et uheld. Ved eksplosionen blev ogs\xc3\xa5 flere af gidslerne dr\xc3\xa6bt og andre invalideret. Roza blev identificeret ved hj\xc3\xa6lp af DNA pr\xc3\xb8ver._NEWLINE_Rozas s\xc3\xb8ster Amanta var ogs\xc3\xa5 selvmordsterrorist, der ved en selvmordsaktion spr\xc3\xa6ngte et russisk Tupolev Tu-134 passagerfly i luften, hvorved 43 personer blev dr\xc3\xa6bt (Russisk flyterror i august 2004). Amanta var 26 og Roza 24 \xc3\xa5r, da de d\xc3\xb8de i august 2004. En tredje s\xc3\xb8ster Amina, stores\xc3\xb8ster til b\xc3\xa5de Amanta og Roza forblev i Tjetjenien._NEWLINE_Roza var f\xc3\xb8dt i den tjetjenske landsby Kirov-Urt. Optil angrebet havde hun boede i Tjetjeniens hovedstad Grosnij i en lejlighed sammen med s\xc3\xb8steren Amanta, Marijam Taburova og Satsita Dzhbirkhanova (som spr\xc3\xa6ngte det andet fly i luften i flyangrebet hvor ogs\xc3\xa5 s\xc3\xb8steren Amanta deltog) samt hendes mor og tante. Sammen med sin s\xc3\xb8ster havde hun en bod p\xc3\xa5 det lokale marked hvor de solgte t\xc3\xb8j, sko og andre ting de importerede fra Azerbaijan. Kvindelige tjetjenske selvmordsbombere betegnes ofte som "sorte enker", men hverken Roza eller hendes s\xc3\xb8ster Amanta, var teknisk set enker. I stedet var de blevet skilt og forladt fra deres mand da de begge var sterile og ikke kunne f\xc3\xa5 b\xc3\xb8rn, en "dybt stigmatiserende defekt i tjetjensk kultur".'